Reklama mahsulotlarining idrok qilinishidagi motivlarning ijtimoiy-psixologik xususiyatlari

|
Reklama mahsulotlarining idrok qilinishidagi motivlarning ijtimoiy-psixologik xususiyatlari
|
bet | 41/50 | Sana | 25.05.2024 | Hajmi | 0,93 Mb. | | #253437 |
Bog'liq IMFda reklama ma\'ruzasi (1)Reklama mahsulotlarining idrok qilinishidagi motivlarning ijtimoiy-psixologik xususiyatlari.Reklama qilinayotgan mahsulotlarga munosabat bildirishda oilalardagi er-xotinlar qanday motivlarga asoslanishi va bu motivlarning o’zaro aloqadorlik darajalari yosh va o’rta yoshlilar oilasidagi er-xotinlarda o’rganildi.O’tkazilgan ijtimoiy-psixologik so;rov natijalarini olima N.Shomurodova matematik-statistik tahlillar asosida o’rganib chiqgan.
Keltirilgan natijalarga ko’ra , “Oilangizda kim ko’p xarid qarorini qabul qiladi?” deb berilgan savollarga yosh oilalardagi erlar o’zlarini xarid qarorini qabul qiluvchilar sifatida qayd etishgan ( er-77,6 foiz).Xotinlar esa er-84,4foiz va xotin – 12,4 foiz kabi javoblarni ta’kidlab, asosan xarid qarorini qabul qiluvchilar erlar ekanligini ifodalagan bo’lsada,ma’lum foiz xotinlar oilada xarid qarorining qabul qilinishida o’zlari qaror qabul qilishlarini qayd etganlar.Demak, yosh oilalardagi xarid qarorining qabul qilinishida erlar birlamchi mavqega ega bo’lib ,bu etnik stereotiplarning yosh oilalarda saqlanganligini ifodalaydi.Shuningdek, tadqiqotda nuklear o’zbek oilalari turida o’tkazilganiga qaramay , yosh oilalarda xarid qarorining qabul qilinishiga qaynona va qaynota kabi katta oilalar vakillarining ham ta’siri borligi aniqlandi.Bu yosh oilalardagi erlarning ota-onam ( 5,6 foizi) va ayollarning qaynona-qaynotam (3,2 foizni) kabi javoblarida ifodalangan.Bu o’zbek oilalardagi milliy xususiyat bo’lib , oiladagi katta moddiy sarf talab qiladigan xarid qarorida katta yoshlilar fikri, tashabbusi va maslahatlarining inobatga olinishi ijtimoiy munosabatlar tizimida shakllangan.Oilamizning boshqa a’zolari deb berilgan javob variantiga er-xotinlar tomonidan javob variantlari qayd etilmagan.”Siz reklama qilinayotgan mahsulotlarni tanlashda ko’proq nimalarga e’tibor berasiz?” deb berilgan savolga yosh oilalardagi erlar ma’nosiga va ko’rinishiga – 45,2 foizi , ehtiyojimni mosligiga- 27,2 foizkabi javoblarni yuqori ko’rsatkichlarda ta’kidlaganlar.Xotinlar esa , ehtiyojlarimga mosligiga -42,8 foiz, mahsulot sifatiga – 24 foiz kabi javoblarni ta’kidlab, har ikkala jins vakillarining reklamalarga murojaat qilishida tafovutli munosabat mavjud bo’lib , bu reklamalar asosan ijtimoiy-psixologik xususiyatlar tizimidan kelib chiqib e’tiborga olinishini bildiradi. Yosh oilalardagi erlar ko’proq reklama qilinayotgan mahsulotlarni kognitiv ustanovkalar asosida idrok etishlari , xotinlar esa affektiv jihatlariga ko’ra e’tibor qaratishlari namoyon bo’ladi. Demak, yosh oilalardagi er-xotinlarning reklamalarga e’tibor qaratish motivlari o’rtasida tafovutli jihatlar mavjud. Yosh oilalardagi bekalar erlardan farqli tarzda foydaligiga – 6,8 foiz va kulgililiga – 6 foiz tarzdagi javoblarni qayd etishib , ularning reklamalarga e’tibor berishlarida hissiy-emotsional soha muhim ta’sirahamiyatiga ega ekanligi ifodalangan. Erlarning esa xotinlardan tafovutli mazmunga ega bo’lgan javoblari esa ishonarligiga -6,8 foiz , tabiiyligiga – 4 foiz , qisqaligiga- 2 foiz ko’rinishida ifodalanib ,bu ulardagi ijtimoiy-psixologik xususiyatlarning reklamalar tanloviga ta’sirini ko’rsatadi. Erkaklar ijtimoiy-psixologik munosabatlarga ko’ra ma’lumotlarni qisqa, lo’nda ifodalanishiga va ishonarli mazmuniga ko’proq e’tibor qaratadilar .Bu ularda qabul qilinayotgan ma’lumotlarning o’zlashtirilgan ijyimoiy tajriba va kognitiv ustanovkalar tizimiga asoslanilgan holda baholanishini ko’rsatadi
“Nima uchun siz reklamadan foydalanasiz ?” savoliga yosh oilalardagi erlar ma’lumot olish uchun – 34,8 foiz , sifatli xarid uchun – 30,8 foiz , shunchaki qiziqqanim uchun -19,2 foiz kabi javoblarni yuqori baholaganlar.Xotinlar esa ma’lumot olish uchun – 22,8 foiz, sifatli xarid uchun – 22 foiz ,talabga javob berganligi uchun – 19,6 ko’rinishdagi javoblarni izohlashgan. Yuqoridagi natijalarga ko’ra , yosh oilalardagi xotinlar reklamalardan aniq talablarga asoslangan holda va sifatli xarid maqsadida foydalanishlarini , erlar esa qiziqish orqali ,ssifatli xarid va ma’lumotga ega bo’lish maqsadida foydalanishlarini bildirib , er-xotinlarning reklamalardan foydalanish motivlarida tafovutli jihatlar mavjudligini ko’rsatadi. Reklamalardan foydalanish motivlari tanlovida yosh oilalardagi er-xotinlar tomonidan ko’pchilik foydalangani , chiroyli tasvirga olingani , dizayn va musiqasi, ko’pchilikdan ortda qolmaslik uchun motivlari qayd etilmagan.Tadqiqotchi N.Shomurodovaning tadqiqotlarida , reklamalarning xarid jarayonidagi o’rni va uning nechog’lik xarid mahsulotlari bilan assosiatsiya hosil qilinishini o’rganish maqsadida “Xarid qilayotganizda reklama yodingizga tushadimi?” degan savol bilan murojaat etilganda , yosh oilalardagi erlar ba’zida murojaat qilishlarini ( 48,4 foiz) hamda xarid jarayonida reklamalarni yodga olishlarini ifodalaganlar. Xarid jarayonida reklamalarni yodga olmasliklari ham ularning “yo’q” deb bergan (33,2foiz) javoblarida qayd etilgan. Demak, yosh oilalardagi erlarda reklamalarni xarid jarayonida yodga olishlari , uning ma’lumotlaridan samarali foydalanishlari darajasi past ko’rsatkichga ega . Xotinlar esa xarid jarayonida reklamalarni yodga olmasliklarini (yo’q javobi – 40,4 foiz) ta’kidlashib, reklamalarni xarid qilayotganda faqat “ba’zida” esga olishlarini (38,4 foiz), bunday axborotdan ba’zan foydalanishlarini bildirishgan. Demak,erlarda xarid mahsulotlari va reklamalar o’rtasidagi uyg’unlik xotinlarga nisbatan yuqori ekanligi va ular reklamalarni idrok qilishlari jarayonida bevosita mahsulot va xizmatlarni ko’z o’ngida gavdalantira olishlari , shunga mos tarzda reklamalarga munosabat motivlarini ifoda etishlari ustuvorlikka ega . Bu ularning reklamalarga anglangan tarzda, kognitiv ustanovkalar tizimiga asoslangan holda munosabat bildirishlarini ifodalaydi. Yosh oilalardagi xotinlarda esa erlardan farqli o’laroq , xarid jarayonida shakllangan stereotiplarga asoslanilgan holda qaror qabul qilish , xarid mahsulotlari , xizmatlar va reklamalar o’rtasidagi mutanosib bog’liqlikning ifodalanishida bilish jarayonlariga kam murojaat etilishi aniqlandi. Shuningdek, yosh oila bekalarining 4,4 foizi reklamalardan foydalanish motivlarini bilmayman degan javobda qayd etishgan bo’lib , bu ularni anglanmagan motivlarga ko’ra ham reklamaga murojaat etishlarini ko’rsatadi. Demak, bugungi kunda berilayotgan reklamalarning oiada er-xotinlar ma’lumot tariqasida , musiqasi uchun idrok etishlari ularda reklamalarga nisbatan to’liq anglangan motivatsiyaga asoslangan munosabatning mukammal shakllanmaganligidan darak beradi. Shuningdek , olimaning tadqiqoti davomida oiladagi liderlik maqomlari reklamalarga bo’lgan munosabat bilan qanchalik aloqadorlikka ega ekanligini ham o’rganib chiqqan. Shunga ko’ra,”Oilangida lider kim ?” deb berilgan savolimizga yosh oilalardagi erlarning aksariyati oiladagi lider sifatida o’zlarini qayd etishgan ( er-68,8 foiz) , yosh oilalardagi xotinlar ham erlarni lider sifatida ta’kidlashgan (er-73,2) . Oilada vaziyatga qarab er yoki xotin lider bo’lishi mumkin degan fikrni 16,8 foiz erkalar , 13,6 foiz ayollar ta’kidlaganlar. Xotinlarni lider sifatida tan olayotgan erkaklar esa 11,6 foizni tashkil etdi.Bu natijalar yuqoridagi izohimizni yana bir bor tasdig’lab, yosh oilalardagi xotinlar oiladagi er mavqeini , uning qaror qabul qilishdagi o’rnini mavjud etnik stereotiplarga asoslangan holda idrok etishlarini ifodalaydi. Yosh oilalardagi xotinlarning 12,4 foizi oilada liderlik maqomiga ega ekanligi esa bugungi kunda o’zgarib borayotgan an’anaviy gender rolari o’zbek oilasida ham o’z aksini topayotganiligidan darak beradi.
Shunga qaramasdan, erlarning oilada lider sifatida qayd etilishi Sharq oilalariga xos xususiyat bo’lib , bu oiladagi muhim qarorning qabul qilinishida , oxirgi xulosalarni chiqarishida ta’sir ahamiyatiga ega. Oilada lider sifatida xotinlar tomonidan erlar ko’proq qayd etilgan bo’lib, bu ularning xarid qarorini qabul qilishlarida muhim ahamiyat kasb etadi. An’anaviy o’zbek oilalaridagi liderlik maqomining erlarga xos bo’lishi nuqtai nazaridan qaraydigan bo’lsak, xarid qarorining qabul qilinishi , xaridni amalga oshirishda ularning tashabbusi ustuvorlikka ega ekanligini kuzatamiz.
Yosh oilalardagi er-xotinlar javoblarida reklamalarni tanlash va reklamalardan foydalanish motivlariga ijobiy munosabat bildirilgan.Xotinlarning reklamalarga munosabat motivlari erlarga qaraganda aniqroq bo’lib, bu ularda reklamalar bilan ko’proq tanishish imkonining mavjudligi, muloqotga bo’lgan moyilligining yuqoriligi bilan ham baholanishi mumkin.
Shuningdek, yosh oilalardagi xotinlar reklamalarni tanlovchilar , xarid qarorining qabul qilinishida yangi fikr beruvchilar, yangi mahsulot va xizmatlardan foydalanuvchilar sifatida oiladagi liderga ta’sir ko’rsatadilar.
Shunday qilib, yosh oilalardagi xotinlar tomonidan reklamalarga bildiriladigan munosabat motivlari mazmuniga ularning oilada egallagan ijtimoiy mavqei va bajaradigan rollari tizimi ham kuchli ta’sir ko’rsatadi. Demak, yosh oilalardagi xotinlar uchun oiladagi bajaradigan ijtimoiy rollari reklamalarga bildiriladigan munosabat motivlari bilan xarakterli aloqadorlik mazmuniga ega. Erlar uchun esa oiladagi yetakchilik mavqei qaror qabul qilish motivi bilan ko’proq aloqadorlikka ega.Yosh oilalardagi erlarning reklamaga munosabat motivlarida kognitiv ustanovkalarga ko’proq asoslanishlari kuzatiladi.Yosh oiladagi xotinlar esa ko;proq ijtimoiy-psixologik xususiyatlariga ko’ra reklamalarga munosabat motivlarini namoyon etishlari aniqlandi.
O’rta yoshlilar oilasidagi (nikoh muddati 10-20 yillik ) er-xotinlarning reklama qilinayotgan mahsulotlarga munosabat bildirishlarida asoslanadigan motivlar va bu motivlarning o’zaro aloqadorlik darajalari ijtimoiy-psixologik so’rov natijalariga asoslangan holda matematik-statistik tahlillar orqali o’rganilgan.
Natijalarga ko’ra , “Oilangizda kim ko’p xarid qarorini qabul qiladi ?” deb berilgan savolga o’rta yoshlilar oilasidagi erlarning 78 foizi- er , 53 foizi esa – xotin degan javobini qayd etishgan.Bu yosh oilalardagi erlardan farqli o’laroq xarid qarorini qabul qilishda o’rta yoshlilar oilasida erlar qatori xotinlarning ham o’rni borligini tasdiqlayotganligini ko’rishimiz mumkin.Bu esa nikoh yoshi o’rta yoshlilar oilasidagi erlarning xarid qarorini qabul qilishdagi munosabatlarida ahamiyatli mazmun kasb etayotganligini bildiradi. Erlarga monand tarzda o’rta yoshlilar oilasidagi xotinlarning 68,8 foizi – er , 31,2 foizi esa – xotin degan javoblarni keltirishgan bo’lib , bu ularning ham nikoh yoshi ortib brogan sari mustaqil xarid qarorini qabul qilishlaridagi faolligi ortib borayotganligini anglatadi. Demak nikoh yoshi oiladagi er va xotinning mustaqil xarid qarorini qabul qilishlariga imkon berib, bu ularning oilaviy ahvoli , moddiy ta’minganlik darajasi , oiladagi farzandlarning katta bo’lib borayotganligi bilan izohlanadi. Yosh oilalardagi er-xotinlar javoblaridan farqli tarzda o’rta yoshlilar oilasidagi erlarda xarid qarorining qabul qilinishida ota-onaning o’rni 0,8 foiz ko’rsatkichda qayd etilgan.Bu ham nikoh muddati ortib brogan sari ota-onaning xarid qaroridagi ishtiroki pasayib borishini ko’rsatadi. Oilamizning boshqa a’zolari javobi esa o’rta yoshlilar oilasidagier-xotinlar tomonidan qayd etib o’tilmagan.”Siz reklama qilinayotgan mahsulotlarni tanlashda ko’proq nimalaega e’tibor berasiz?” savoli o’rta yoshlilar oilasi vakillari bo’lgan erlarning 21,6 foizi ehtiyojlarimga mosligiga, 20,4 foizi ma’nosiga va ko’rinishiga, 18 foizi esa mahsulot sifatiga , 17,2 foizi tabiiyligiga kabi ijobiy baholashlarni bildirgan. O’rta yoshlilar oilasi bekalari 28,8 foizi ma’nosi va ko’rinishiga , 17,6 foizi mahsulot sifatiga , 17,2 foizi ehtiyojlarimga mosligiga , 10,8 foizi esa tabiiyligiga kabi javoblarni yuqori baholashgan. Natijalardan k’rinib turibdiki , har ikkala jins vakillari ham tanlangan motivlar yaqin munosabat xarakteriga ega. Erlar javoblaridan farq qilib xotinlarda “bilmayman “ javobi 10 foizi qayd etilgan bo’lib , o’rta yoshlilar oilasidagi xotinlarning reklamalarni tanlashda bo;gan e’tiborida anglanmaganlik motivlari mavjudligini ifodalaydi. Reklamalarning tanlanishida kulgililigi,qisqaligi,nima haqidaligi kabi motivlar o’rta yoshlilar oilasidagi er-xotinlar tomonidan qayd etilmagan.
O’rta yoshlilar oilasidagi er-xotinlarning reklamalarga anglanganmotivlar bilan munosabat bildirishlarida ko’proq kognitiv ustanovkalarga asoslanishlari ustuvorligi kuzatildi. Bunday natijalar yosh oilalardagi erlar javoblari bilan hamohangik xarakterini ifodalasa-da, xotinlar javoblarida tafovutli jihatlar mavjudligini ko’rsatadi. O’rta yoshlilar oilasidagi er-xotinlarda motivlarni yaqin aloqadorlik mavjudligini kuzatishimiz mumkin. Demak , nikoh yoshi ortib brogan sayin oilalardagi er-xotinlar munosabatida , baholashlarida ijtimoiy moslik ortib borishi namoyon bo’ladi. “ Nima uchun siz reklamadan foydalanasiz ?” degan savolga o’rta yoshlilar oilasidagi erlar sifatli xarid uchun – 50,8 foiz, ma’lumot olish uchun – 21,6 foiz , shunchaki qiziqqanim uchun – 10,8 foiz kabi motivlarni ijobiy qayd etishgan . Xotinlarda esa sifatli xarid uchun – 44,4 foiz , shunchaki qiziqqanim uchun – 21,2 foiz , talabga javob berganligi uchun – 16 foiz kabi motivlarni tanlaganlar. Har ikkala jins vakillari tanlagan motivlariga ko’ra ular v gv ggyoshlilar oilasidagi erlarda xotinlardan farqli tarzda yangi mahsulotlar bilan tanishish uchun – 6,8 foiz , dizayn va musiqasi uchun – 5,6 foiz motivlari keltirilgan. Ayollarda esa ko’pchilik foydalangani uchun – 9,6 foiz , jozibali bo’lgani uchun – 6,8 foiz motivlari erlar javoblaridan keskin farq qiladi. Bu esa o’rta yoshlilar oilasidagi erlarning reklamalardan foydalanish motivlarida yangilik bilan tanishish , ma’lumotga ega bo’lish, hissiy-emotsional ta’sirlanishga ko’ra yo’nalganligini ko’rsatadi. Ko’pchilikdan orta qolmaslik uchun va chiroyli tasvirga olinganligi uchun motivlati esa o’rta yoshlilar oilasidagi er-xotinlar oilasida tanlanmagan.
O’rta yoshlilar oilasidagi erlar tomonidan tanlangan motivlar yosh oilalardagi erlar motivlari bilan yaqin uyg’unlikka ega.Yosh oilalar va o’rta yoshlilar oilasidagi xotinlar motivlarida muayyan farq aniqlandi. O’rta yoshlilar oilasidagi xotinlarda ko’proq muloqotga kirishish imkoni yuqoriligi , reklama qilinayotgan mahsulotlar sifati haqida ko’pchilikdan ma’lumot olish imkoning mavjudligi ifodalangan. Demak, o’rta yoshlilar oilasidada reklamalardan foydalanish motivlarining izohlanishida ijtimoiy muloqotimkoniyatlari muhim ta’sir ahamiyatiga ega . Bu xotinlarning motivlariga bildiradigan munosabatlarida yorqin ifodalandi.
“Xarid qilayotganingizda reklama yodingizga tushadimi?” deb berilgan savolimizga o’rta yoshlilar oilasidagi erlarning javoblarida “ ha” - 46 foiz , “ba’zida” – 35,6 foiz , “yo’q” javobi – 11,6 foizni tashkil qildi.Bu natijalar erlarning xarid jarayonida reklamalardan samarali foydalanishlarini , reklamalarni tanlashlarida anglangan munosabatning ustuvorligini namoyon etadi. Xarid jarayonida reklamalarning ko’pincha yodga tushishi ( 6,8 foiz) erlar tomonidangina qayd etilgan bo’lib , erlar reklamalarga xotinlarga qaraganda ko’proq murojaat etishlari namoyon bo’ldi. Xarid jarayonida reklamalar bilan mahsulot va xizmatlarning assosiativ bog’lanish hosil qilishi ham o’rta yoshlilar oilasidagi erlarda xaraterli ahamiyatga ega. Yosh oilalardagi erlarda harid jarayonida reklamalarni yodga olishlari o’rta yoshlilar oilasidagi erlar javoblari bilan teskari proporsionallikka ega ekanligini kuzatishimiz mumkin. Demak, o’rta yoshlilar oilasidagi erlarda reklamalarni anglangan darajada idrok qilish hususiyati ustuvor. O’rta yoshlilar oilasidagi xotinlar javoblarida esa “ba’zida” javobi – 43,6 foizni tashkil qilib , xarid jarayonida reklamalarning ba’zan yodga olinishini qayd etilgan. Reklamalarning xarid faoliyati davomida yodga olinishi ham ahamiyatli ko’rsatkichlarda qayd etilgan : “ ha “ – 31,2 foiz. O’rta yoshlilar oilasidagi bekalarda reklamalarni xarid faoliyati davomida yodga olinishi mumkin qadar past ifodalangan bo’lib, bu yerda “ yo’q “ javobi – 25,2 foizni tashkil qiladi. Demak,o’rta yoshlilar oilasidagi xotinlarga nisbatan erlarda reklamalarni xarid jarayonida yodga olishlari yuqorigini kuzatishimiz mumkin. Bu esa erlarni har bir reklamani idrok qilish jarayonida uning har tomonlama imkoniyatlarini inobatga olishlari va yangillikka nisbatan qiziqish xotinlarga relarda yuqoriligi bilan xarakterlanadi. Xotinlar ko’p hollarda an’anaviy o’rganib qolgan mahsulotlarini xarid qilishni hush ko’radilar. Bu ular uchun ishonchli va tejamli hisoblanadi. Erlar esa aynan reklamalardagi taklif etilayotgan mahsulotlarning yangiligi va afzalligini sinab ko’rishga qiziqadilar. Shu bois ham ularda zarid mahsulotlari va reklama ma’lumotlari o’rtasidagi bog’lanish bir muncha faol tarzda namoyon bo’ladi. O’rta yoshlilar oilasidagi xotinlar bilan yosh oilalardagi xotinlarning “ Xarid qilayotganigizda reklama yodingizga tushadimi? “ savoliga berilgan munosabat motivlarning farqli jihati shundan iboratki , reklamalarni ba’zida xarid jarayonida yodga olishlarini birinchi o’rinda ta’kidlaganlar. Bu ularning yangi mahsulotlar va xizmatlardan tez-tez foydalanishlarini , xarid jarayonining ijrochisi rolini ham o’zlari amalga oshirishlari bilan izohlanadi.
Oilada liderlik maqomini o’rta yoshlilar oilasidagi er-xotinlarning reklamaga bildiradigan munosabatlar motivining tanlanishida qanchalik ahamiyatli ta’sirga ega ekanligini o’rganish maqsadida “ Oilangizda lider kim ? “ degan savoli bilan respondentlarga murojaat etdik. Keltirilgan natijalarga ko’ra , 62,4 foiz erlar oilada lider o’zlari ekanligini ta’kidlaganlar va 57 foiz vaziyatga qarab er yoki xotin lider bo’lishi mumkin degan javbni berishgan . Xotinlarning esa 68,8 foizi - “ er” deb, 15,6 foizi esa oilada o’zlari lider maqomiga ega ekanligini ta’kidlaganlar. Demak, o’rta yoshlilar oilasidagi xotinlarda yosh oilalardagi xotinlarga ko’ra, liderlik moqomini egallash , oilada xarid qarorini qabul qilishga ta’sir etish bir muncha ortgan. Bu ularning nikoh yoshi ortganligi , o’zaro munosabatlar tizimi uyg’unlashganligi , er-xotin o’rtasida oilaviy ehtiyojlarni hal etish , qaror qabul qilish jarayonida o’zaro ishonchning shakllanganligi bilan xarakterlanadi. Erlarning oiladagi lider sifatida o’zlarini ta’kidlashlari esa an’anaviy stereotiplarga asoslangan qarashlarni ifodalaydi. Bu ular uchun xarid qarorining qabul qilinishida so’nggi so’z aytish , katta moddiy mablag’ talab qiladigan mahsulotlar xaridida asosiy xaridor vazifasida faollik ko’rsatish imkonini beradi. Shuningdek , o’zini oiladagi liderlik maqomida ifodalash o’rta yoshlilar oilasi xotinlarida yosh oilalardagiga nisbatan yuqori ko’rsatkichlarda qayd etilgan. Bu o’rta yoshlilar oilasidagi bekalarni oilada erlar bilan teng faoliyat ko’rsatish imkoniga ega ekanliklari, oilaviy ehtiyojlarning qondirilishida o’zlari ham ishtirok etayotganliklari bilan izohlanadi. Shuningdek,o’rta yoshlilar oilasidagi er-xotinlar
tomonidan vaziyatga qarab er yoki xotin lider bo’lishi mumkin degan javob 22,8 foiz – erlar va 15,2 foiz – xotinlar tomonidan qayd etilgan bo’lib , liderlik er-xotinlar tomonidan kelishilgan holda ijro etilishida erlar ko’proq yon berishlari ifodalangan. O’rta yoshlilar oilasidagi oilaviy munosabatlar tizimida er yoki xotinning yetakchilik mavqei muhim sanalib, nikoh muddati ortib borgan sayin bu yanada mustahlanib boradi. Bunday munosabat er-xotinlarning oilada lider yo’q degan javoblarida o’z ifodasini topgan.
O’rta yoshlilar oilasidagi erlar faol xaridorlar sifatida reklamalarga munosabat bildirishda talabga javob berish va boshqa jihatlarini e’tiborda tutishlarini izohlashgan. Bu natijalar esa yosh oilalar erlarining javoblari ko’rsatkichlari bilan farqlanishini ko’rsatadi. Shunday qilib , oila yoshi reklamalarga bildiriladigan munosabat motivi mazmuniga ta’sir ko’rsatadi.
Demak , o’rta yoshlilar oilasidagi er-xotinlarning reklamalarga bildiradigan munosabat motivlarida yosh oilalardagi er-xotin munosabatlarida nisbatan anglanganlik xarakteri mavjud. Bu jihat ko’proq erlarning javolarida namoyon bo’ladi.
|
| |